Obašašća i basanja/Liskovica
LISKOVICA
	
	Drevna zemlja, drvena misao, deveran život...
	
	Kuckava šargija, šarena bošča, skakutavo kolo...
	
	Djevojačka tkanica – zvijezda Danica kolo povela, ostavila za sobom dugu zvjezdanu, vezenu pjesmu.
	
	Pečene jabuke petrovke, ljudi i pečeni i vareni:
	
	Bilandžije,
	Kodže,
	Bilogrevići,
	Crnoje,
	Cote i Jupeci,
	Brtani i Duvnjaci,
      Gazići,
      Čuline,
	
	sto careva služili, svakom carevo davali, svakog redom nadživjeli, janjca pojeli, napili se i zapjevali:
	
	Liskovice, mala državice...
	
	
	

Ivan Lovrenović